บริษัท กรุงเทพดุสิตเวชการ จำกัด (มหาชน)

เอกสารแนบ 3 รายงานคณะกรรมการตรวจสอบ

รายงานคณะกรรมการตรวจสอบ 

คณะกรรมการตรวจสอบได้รับการแต่งตั้งจากคณะกรรมการบริษัท กรุงเทพดุสิตเวชการ จำกัด
(มหาชน) ในการประชุมครั้งที่ 4/2551 เมื่อวันที่ 30 เมษายน 2551 ประกอบด้วยกรรมการอิสระ
3 ท่าน โดยมีศาสตราจารย์นายแพทย์สันต์ศิริ ศรมณี เป็นประธานกรรมการตรวจสอบ นายศรีภพ
สารสาส และ ดร.สมชัย สัจจพงษ์ เป็นกรรมการตรวจสอบ

คณะกรรมการตรวจสอบมีภารกิจที่ได้รับมอบหมายจากคณะกรรมการบริษัทฯ
ตามนโยบายกำกับดูแลกิจการที่ดี โดยมุ่งเน้นให้บริษัทมีการกำกับดูแลกิจการที่ดี
การบริหารความเสี่ยงขององค์กร การควบคุมภายใน
โดยคณะกรรมการตรวจสอบได้จัดให้มีการประเมินความเสี่ยงของฝ่ายงานต่าง ๆ ของบริษัทฯ
โดยหน่วยตรวจสอบภายใน
และกำหนดให้หน่วยตรวจสอบเข้าตรวจสอบงานตามความสำคัญของความเสี่ยงที่ประเมินไว้
พิจารณาการปฎิรูปตามข้อกำหนดและกฎหมายที่เกี่ยวข้องที่เป็นสาระสำคัญ
ดูแลไม่ให้เกิดการขัดแย้งทางผลประโยชน์และเสนอแต่งตั้งผู้สอบบัญชีของบริษัทฯ

ในรอบปี 2551 คณะกรรมการตรวจสอบได้ประชุมร่วมกับผู้สอบบัญชีและ / หรือ
ฝ่ายบริหารที่เกี่ยวข้อง รวม 9 ครั้ง เพื่อประเมินความเสี่ยงที่อาจเกิดขึ้นของกิจการ
และจัดทำแผนการตรวจสอบภายในประจำปี
สอบทานระบบการควบคุมภายในเกี่ยวกับเรื่องระบบการจ่ายค่าตอบแทนของแพทย์
การปฏิบัติงานขององค์กรแพทย์ และการปฏิบัติงานขององค์กรพยาบาล

นอกจากนี้ในระหว่างปีที่ผ่านมา
คณะกรรมการตรวจสอบได้สอบทานรายงานทางการเงินร่วมกับผู้บริหารด้านการบัญชีและการเงินและผู้สอบบัญชีของบริษัท
ซึ่งผู้สอบบัญชีได้ให้ความเห็นว่ารายงานทางการเงินของบริษัทได้จัดทำอย่างถูกต้องตามที่ควร
และเป็นไปตามมาตรฐานการบัญชีรับรองทั่วไป
และการเปิดเผยข้อมูลทางการเงินเป็นไปอย่างเพียงพอ ซึ่งรวมถึงดูแลด้านรายการระหว่างกัน
ให้มีความโปร่งใสและเป็นธรรม

อนึ่ง คณะกรรมการตรวจสอบได้พิจารณาและเสนอชื่อผู้สอบบัญชี ต่อคณะกรรมการบริษัทฯ
เพื่อการเสนอชื่อต่อที่ประชุมผู้ถือหุ้นเพื่อลงมติแต่งตั้งเป็นผู้สอบบัญชี ประจำปี 2552 ต่อไปด้วย

+-----------------------------------------------------------------------+
| ลงนามโดย ศาสตราจารย์นายแพทย์สันต์ศิริ ศรมณี                                  |
+-----------------------------------------------------------------------+
| (ศาสตราจารย์นายแพทย์สันต์ศิริ ศรมณี)                                         |
|                                                                       |
| ประธานกรรมการตรวจสอบ                                                  |
+-----------------------------------------------------------------------+

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท
โดยได้มอบหมายให้คณะกรรมการตรวจสอบทำการสอบทานงบการเงินของบริษัทที่ผ่านมา
และได้รับรายงานว่ารายงานทางการเงินของบริษัทได้ถือปฏิบัติตามหลักการบัญชีที่รับรองทั่วไป
โดยเลือกใช้นโยบายทางบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

นอกจากนี้คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผลเพื่อให้มั่นใจว่าข้อมูลทางบัญชีมีการบันทึกอย่างครบถ้วน
ถูกต้อง และมีระบบการจัดเก็บรักษาทรัพย์สิน เพื่อป้องกันการทุจริตหรือเสียหายอย่างมีสาระสำคัญ

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อถือต่องบการเงินรวมและงบการเงินเฉพาะของบริษัทประจำปี 2551

+-----------------------------------------------------------------------+
| ลงนามโดย นายวัลลภ อธิคมประภา                                            |
+-----------------------------------------------------------------------+
| (นายวัลลภ อธิคมประภา)                                                   |
|                                                                       |
| กรรมการผู้อำนวยการใหญ่                                                   |
+-----------------------------------------------------------------------+